Beszélgetés magas lóról
Hogyan beszéljünk magas lóról? Ügyvédekkel: "Az ügyvédi pálya valóban nagyon vonzó. Főleg, ha az embert nem vették fel az orvosira..." Tanárokkal: "Ha egyszer nekem is csak 9 hónapot kéne dolgoznom egy évben..." Festőművészekkel: "A társadalomnak nagy szüksége van a festőkre. Mármint a csupasz falaknál minden jobban mutat, nem?!" Sportolókkal: "Szórakoztató lehet, ha valakinek ilyen hosszúra nyúlik a gyerekkora." Könyvelőkkel: "Egyszer nekem is volt könyvelőm... aztán vettem egy zsebszámológépet." Politikusokkal: "És a kedves mama tudja, hogy miből él a fiacskája?" Külföldiekkel: "A kiejtése alapján nem is hinné az ember, hogy beszéli a nyelvünket." Vízvezetékszerelőkkel: "Mindig magára fogok gondolni, valahányszor lehúzom a vécét." Modellekkel: "Ha így néznék ki, mint maga, én sem gondolkodnék". 